钦定古今图书集成/明伦汇编/氏族典/第454卷 > 《廖用贤尚友录》 > 宋自逊
## 钦定古今图书集成/明伦汇编/氏族典/第454卷 > 《廖用贤尚友录》 > 宋自逊

按《尚友录》：自逊字谦父，南昌人，号壶山，词笔绝高，尝
作《蓦山溪》，自述云：“壶山居士，未老心先懒。爱学道人
家，办竹几蒲团茗碗。青山可买，小结屋三间，开一径，
俯清溪，修竹栽教满。客来便请，随分家常饭。若肯再
留连，更蒲酒、三杯二盏。吟诗度曲，风月任招呼，身外
事，不相关，自有天公管。”所著诗集名《渔樵笛谱》。